google/wiki40b huggingface dataset:
Staroveká literatúra

Staroveká literatúra vznikla v rokoch 3 000 pred Kr. a vyvíjala sa približne do roku 500. Dôležitým predpokladom pre vznik starovekej literatúry bol vznik písma. Väčšina diel je anonymná a ich témy boli často prebrané, preto sa o starovekej literatúre hovorí často ako o neoriginálnej literatúre. Mnoho pamiatok bolo zachovaných vďaka tradovaniu v ústnej podobe.

Orientálna literatúra

Najčastejšie literárne žánre, ktoré sa písali v tomto období boli kázne, báje a eposy.

Sumerská literatúra

Sumerská literatúra sa vyvíjala na území Mezopotámie. Je písaná v sumerskom jazyku klinovým písmom. Vyučení pisári používali na zápis textov hlinené tabuľky. Centrom literatúry bola knižnica v Ninive, ktorá bola najväčšou svojej doby. Zriadil ju asýrsky kráľ Aššurbanipal v 7. storočí pred Kr.
Veľa literárnych textov sa našlo pri archeologických vykopávkach v sumerských mestách, ako sú Ur, Uruk, Nippur, Ninive a boli to najmä mýty o stvorení sveta, zaklínadlá, hymny alebo gnómy. Z neskoršieho obdobia sa dochovalo niekoľko literárnych textov, pričom za najvýznamnejší sa považuje hymnický nápis Gudeus z Lagašu. Za najstaršie dielo je považovaný staroveký hrdinský epos - Epos o Gilgamešovi, ktorý je napísaný na 11 hlinených tabuľkách. Témou eposu je púť uruckého kráľa Gilgameša, syna smrteľníka a bohyne.

Akkadská literatúra

Má veľa spoločných prvkov ako sumerská literatúra, preto bývajú obidve často charakterizované spoločne.

Antická literatúra

V antickej literatúre sa zdôrazňovali ideály ako úcta k rozumu, úcta k pozemskému životu, úcta k jednotlivcovi. Zdôrazňovala jednotu postáv, bohov a prírody. Podobné prvky nachádzame  aj v neskorších literárnych smeroch - Renesancia, Klasicizmus, Realizmus, ktoré tiež stavali do popredia rozum.

Grécka dráma

Grécka dráma vznikla v súvislosti s kultovými oslavami boha Dionýza. V predstaveniach vystupoval zbor spevákov (boli odetí do kozích koží a predvádzali piesne sprevádzané tancom) a chór (zbor ľudí, ktorí na oslavách tancoval a spieval, komentoval dej, charakterizoval postavy). Z týchto piesní sa časom vyvinulo divadelné predstavenie – tragédia (tzv. capí spev). Naopak zo žartovných a satirických piesní sa zrodila grécka komédia.
Charakteristika postáv gréckej tragédie: Postavy mali viacero podobných čŕt - všetky boli výrazné a hrdé osobnosti, ktoré sú za svoju pravdu ochotné položiť život. Žijú pre svoje ideály a väčšinou umierajú, lebo sa svojich snov a ideálov nechcú vzdať.
Seal the Deal

Umiestnenie

Skladba „Seal the Deal“ sa umiestnila na treťom mieste v rebríčku Billboard Mainstream Rock Songs.
Karol Nandrásky

Život

Svoje štúdium začal v rokoch 1948 – 1952 na Evanjelickej bohosloveckej fakulte UK v Bratislave a na Karlovej univerzite v Prahe. V roku 1958 obhájil na svojej alma mater doktorskú prácu „Základné princípy etiky žalmov“. Na základe štipendia Nemeckého inštitútu pre Palestínu bol v roku 1963 na študijnom pobyte v Palestíne a v rokoch 1969 – 1970 na základe štipendia Svetovej rady cirkví na študijnom pobyte na univerzite v Göttingene. Ako pedagóg napísal učebné texty k biblickým knihám Ámosa, Ozeáša, Izaiáša a Jeremiáša. Na docenta sa habilitoval roku 1959 a za profesora Starej zmluvy bol vymenovaný roku 1969, v tejto funkcii pôsobil až do roku 1997. Publikoval najmä v týchto časopisoch (celým menom alebo skratkou N-sky): Cirkevné listy, Filozofia, Křesťanská revue a Theological Quarterly. Je autorom 13 monografií. Vytvoril osobitú životnú logiku a noetiku slúžiacu pre odôvodnenie svojich návrhov pre sekulárne riešenia základných problémov spoločnosti (sociálnych, ekologických a iných) podopreté Bibliou. Publikoval ju v dielku „Logika a gramatika. Na ceste k perspektívnej biologike“ (1987).
Tau Ceti

Tau Ceti (τ Cet/τ Ceti) je hviezda v súhvezdí Veľryba viditeľná voľným okom. Slnku sa podobá hmotnosťou a spektrálnym typom a nachádza sa aj pomerne blízko Slnka, vo vzdialenosti 12 svetelných rokov. Jej typ je G8 V, pričom Slnko má G2 V. Po oblohe sa pohybuje sa rýchlo, za 1000 rokov sa posunie o priemer Mesiaca, ale rotuje pomaly podobne ako Slnko. Pomaly rotujúce hviezdy tohto typu zrejme odovzdali svoj moment hybnosti planétam, z toho usudzujeme, že Tau Ceti má svoju vlastnú planétarnú sústavu. Je to hviezda s nedostatkom železa, preto sa predpokladá, že nemá veľa kamenných planét. Zatiaľ neboli nájdené žiadne jej spoločnice prostredníctvom astrometrických metód, ani pomocou merania radiálnej rýchlosti.
V roku 2004 tím britských astronómov pod vedením Jane Greaves objavil, že Tau Ceti má viac ako desaťnásobne viac kometárneho materiálu v okolí ako Slnko. Bolo to zistené meraním disku chladného prachu obiehajúceho hviezdu, ktorý vznikol zrážkami malých telies. 
Pre svoju podobnosť Slnku a možnú planetárnu sústavu bola vybraná pre projekt OZMA, ktorého ideou je nadviazať kontakt v rádiovej oblasti s možnými mimozemskými civilizáciami. Spolu s hviezdou Epsilon Eridani bola vybratá pre výskumný projekt SETI (Search for Extra-Terrestrial Intelligence  - Hľadanie mimozemskej inteligencie). Pôvodne sa tento projekt volal CETI (Communication with Extra Terrestrial Intelligence – Komunikovanie s mimozemskou inteligenciou) a tento pôvodný názov bol čiastočne inšpirovaný aj hviezdou Tau Ceti. Tau Ceti je dodnes starostlivo sledovaná pozemskými rádioastronómami.
Carlyle Smith Beals

Carlyle Smith Beals (* 29. jún 1899, Canso, Nové Škótsko, Kanada – † 2. júl 1979, Ottawa, Kanada) bol kanadský astronóm. Venoval sa spektroskopii hviezd a štúdiu medzihviezdnej hmoty.

Životopis

V akademickom roku 1926/1927 pôsobil ako docent fyziky na Acadia University vo Wolfville. Od roku 1927 do roku 1946 pracoval v Dominion Astrophysical Observatory vo Victorii v kanadskej provincii Britská Kolumbia. Tu skúmal spektrálne čiary v spektre horúcich hviezd. Okrem toho vyvjíjal astronomické prístroje.
V roku 1946 bol menovaný Astronómon domínia v Ottawe a pracoval na štúdii o impaktných kráteroch v Kanade. V roku 1964 odišiel do dôchodku.
V roku 1969 mu bolo udelené najvyššie kanadské civilné vyznamenanie Officer of the Order of Canada. V roku dostal Petrie Prize Lecture. Na jeho počesť boli po ňom pomenované planétka 3314 Beals a kráter na Mesiaci.
Národný ústav reumatických chorôb

Národný ústav reumatických chorôb (NÚRCH) je špecializované zdravotnícke zariadenie so sídlom v meste Piešťany, zamerané na výskum a liečbu reumatických chorôb.

História

Ústav bol založený v roku 1952 ako samostatné zdravotnícke zariadenie zamerané na výskumnú činnosť v zdravotníctve. Neskôr sa prebudoval na zariadenie klinického charakteru, od 1. marca 1953 ako detašované pracovisko Výzkumného ústavu chorob revmatickych v Prahe - pobočka Piešťany.
V roku 1964 bol Ministerstvom zdravotníctva SSR zriadený Výskumný ústav reumatických chorôb. V roku 2001 bol zriadený Ministerstvom zdravotníctva SR Vysokošpecializovaný odborný ústav reumatických chorôb na báze verejnoprospešnej neziskovej organizácie. Od 1. júna 2002 premenovaný na Národný ústav reumatických chorôb Piešťany.
Súčasným generálnym riaditeľom je doc. MUDr. Richard Imrich, DrSc., ekonomickou riaditeľkou Ing. Veronika Judičáková, MBA a medicínskou riaditeľkou MUDr. Mgr. Daniela Kňaze Doležalová.
Chryses (Apolónov kňaz)

Chryses alebo Chrysés alebo Chrýsés (starogr. Χρύσης – Chryses/iné prepisy: Chrysés/Chrýsés, lat. Chryses) je v gréckej mytológii kňaz boha Apolóna z mesta Chrýsy v Mýsii.
Chryses je jednou z postáv Homérovho veľkolepého eposu Iliada. V Homérových veršoch sa achájsky hrdina Achilles zmocnil mesta Lyrnéssa, aby zaobstaral achájskemu vojsku pred Trójou jedlo a korisť, pri rozdeľovaní koristi sa zahľadel do krásnej zajatkyne Bríseovny, ktorú si následne odviedol a žil s ňou potom v jednom stane. Na začiatku desiateho roku trójskej vojny ich však osud rozdelil.
Achájci si po dobytí mýsijských Téb priniesli z výpravy ďalšiu bohatú korisť a medzi zajatcami bolo aj niekoľko dievčat. Hlavný veliteľ achájskych vojsk Agamemnón si z nich vybral najkrajšiu, Chrýzeovnu, dcéru Chrysa, kňaza boha Apolóna z mesta Chrýsy v Mýsii. Netrvalo však dlho a otec si po ňu prišiel s bohatým výkupným. Keď Agamemnón jeho ponuku odmietol a dokonca ho z tábora vyhnal, Chryses požiadal boha Apolóna, aby Achájcov potrestal.
Apolón jeho prianiu vyhovel a zoslal na Achájcov mor. Keďže Agamemnón nepodnikal nič, aby si Apolóna udobril, Achilles zvolal vojakov na snem, aby sa poradili, čo podniknú. Na sneme im potom veštec Kalchas poradil, že Apolónov trest odvrátia jedine tak, ak Agamemnón Chryseovi dcéru vráti a ospravedlní sa. Agamemnón nato slovne napadol Kalchata i Achillea, ktorý sa ho zastal a vyhlásil, že sa dievčaťa zriekne len ak mu Achilles za náhradu dá Bríseovnu. Achilles, aj keď s tým nesúhlasil, podriadil sa a Agamemnón Chrýzeovnu vrátil.
Plateosaurus

Pozostatky

Tento z mnohých viac či menej kompletných kostier (vyše 100) a viacerých druhov známy dinosaurus patril medzi najhojnejšie dinosaury svojho času (podčiarkuje to aj rozšírenie nálezov jeho pozostatkov v Nemecku, Švajčiarsku, Anglicku, Švédsku, Grónsku a Francúzsku). Ide o prvého dinosaura, o ktorom vieme, že žil v čriedách, v ktorých pravdepodobne neustále migroval za potravou.

Znaky

Plateosaurus disponoval dlhým krkom a chvostom, podobne ako iné vyspelé prosauropody. Zo sudovitého trupu mu vyrastali dlhé zadné končatiny, dvakrát také dlhé ako predné, ktoré boli síce krátke, no silné. Z piatich prstov predných končatín bol najväčší palec, kým krajné dva prsty zakrpateli. Na prvých troch prstoch boli veľké zahnuté pazúry, ktorými sa bránil a vyhrabával podzemné časti rastlín. Bol zrejme schopný bipédnej (dvojnohej) chôdze, pričom sa bežne dokázal vztýčiť na zadné končatiny počas spásania horných vetiev stromov.

Veľkosť

Rast tela zástupcov rodu Plateosaurus podľa najnovších štúdií do značnej miery závisel od vonkajších podmienok. Niektoré prestali rásť už po dosiahnutí dĺžky 4,8 m. (najmenšie známe exempláre), kým iné dosahovali viac než dvojnásobnú veľkosť s váhou okolo štyroch až piatich ton. takýto typ rastu, hoci je typický pre plazy, nemusí znamenať, že plateosaury mali metabolizmus plazieho typu (ako argumentuje napr. Gregory Paul ).

Použitá literatúra

Sander, P. M. & N. Klein. 2005. Developmental plasticity in the life history of a prosauropod dinosaur. Science 310(5755):1800-1802.
Demandice

Polohopis

Obec leží v Ipeľskej pahorkatine v doline potoka Búr.

Názov

Názov pochádza z osobného mena Damian, ktoré sa v slovenčine vyskytuje aj v podobe Demen alebo Demän.

Dejiny

Staršie osídlenie v chotári obce potvrdzujú archeolgické nálezy eneolitného sídliska s kanelovanou keramikou, sídlisk z neolitnej volútovej kultúry, sídliska čačianskej kultúry z mladšej doby bronzovej a slovanského pohrebiska z 10. - 12. storočia. Prvá písomná zmienka o obci (Damian) je z roku 1270 a patrila rodine Demandicky, po maďarsky  Deméndi de Theszéri. 
V 18. storočí patrila rodine Grassalkovich a Akacs, v 19. storočí rodine Simonyi, Benyovszky, Palugyay a iným rodinám. Po roku 1918 sa do obce prisťahovalo viacero rodín zo stredného Slovenska. Obyvatelia sa zoberali hlavne poľnohospodárstvom a vinohradníctvom, neskôr aj košíkarstvom, tkáčstvom a výrobou metiel. V rokoch 1938-44 obec pripojili k Maďarsku. Miestna časť Hybec (Hebech) sa písomne uvádza v roku 1276, obec patrila tunajším zemanom.
Miquelon-Langlade

Polohopis

Miquelon-Langlade má rozlohu 205 km². Najvyšší bod je položený 240 m n. m. a najnižší bod 0 m n. m.

Obyvateľstvo

Miquelon-Langlade má 698 obyvateľov.
Thoiré-sous-Contensor

Poloha

Obec má rozlohu 5,99 km². Najvyšší bod je položený 133 m n. m. a najnižší bod 85 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Astrotvaré

Opis

V rade je oveľa viac bylín než drevín. Nikdy nie sú vytvárané palisty. Listy sú zriedkakedy jednoduché, často sú zubaté alebo vrúbkované.
Kvety sú väčšinou päťpočetné. Okvetné lístky sú vždy zrastené. Plody sú tobolky alebo nažky.
Le Travet

Polohopis

Le Travet má rozlohu 8,44 km². Najvyšší bod je položený 480 m n. m. a najnižší bod 304 m n. m.

Obyvateľstvo

Le Travet má 130 obyvateľov (2009).
Graf vývoja obyvateľstva:
Zdroje: INSEE
Česko Slovenská SuperStar (2013)

Moderátori

Moderátorka predošlého ročníka Tina potvrdila, že v ďalšej sérii účinkovať nebude z dôvodu tehotenstva. Takisto sa úlohy moderátora v tomto ročníku nezhostil ani moderátor z oboch predošlých ročníkov Leoš Mareš. V 3. ročníku sa teda objavila celkom nová moderátorská dvojica: z moderátorka ranného programu Snídaně s novou, češka Zora Kepková a za Slovensko takisto moderátor rannej relácie Teleráno, konkrétne Roman Juraško.

Porota

Mená porotcov boli dlhší čas televíziami utajené. Ako prvé bolo uverejnené že prvou porotkyňou sa stane po prvý raz česká speváčka Ewa Farna. Neskôr sa potvrdila informácia, že do poroty zasadne aj po tretíkrát slovenský spevák Pavol Habera a porotu doplní Ondřej Soukup. Po prvýkrát v histórii Česko slovenskej Superstar sú porotcovia iba traja.
Citroën K

História

V roku 1967, Citroën prevzal automobilku Berliet a vznikol tak model N a P (Belphégor). V roku 1970 vznikla jeho zmodernizovaná hranatá verzia na sérií podvozkov KN.
Model K alebo Berliet K používal logá oboch značiek, v niektorých modeloch len jednej. Kabína bola prevzatá z modelu Berliet Stradair a skrátená, zasunutím motora pod kabínu. Spolu s podvozkom boli použité aj dvojokruhové hydropneumatické brzdy so záťažovým regulátorom z modelu Belphégor.
V roku 1974 sa zlúčila automobilka Citroën s automobilkou Peugeot do skupiny PSA. Citroën odpredal automobilku značke Renault a skončil výrobu vlastných autobusov a nákladných vozidiel. Berliet bol zaradený do divízie nákladných automobilov Renault Saviem. Citroën vo výrobe úžitkových automobilov pokračoval ďalej v kooperácií s automobilkou FIAT, neskôr sa pripojil Peugeot a Talbot. Nepriamym nástupcom sa tak stal až zdielaný model Citroën C35. V roku 1980 bola automobilka Berliet zrušená.
Pythokritos z Rodosu

Pythokritos (starogr. Πυθόκριτος) bol grécky sochár v 2. storočí pred Kr.
Sochár Pythokritos, syn Timochara z Rodosu, tvoril hlavne v 1. polovici 2. stor. pred Kr. Nezachovala sa od neho žiadna socha, známych je ale jeho viac ako dvadsať signatúr z podstavcov sôch, objavených na ostrove Rodos (v mestách Lindos, Rodos a Kameiros) a po jednej v Olympii a na ostrovoch Kedreai a Samothraki.
Nápis na podstavci objavený v Olympii hlása, že tento podstavec bol základňou sochy Epithersa z Erythrai, olympijského víťaza v boxe na 149. a na 150. hrách (v rokoch 184 a 180 pred Kr.). Iný nápis napr. z podstavca nájdeného v archelogickej lokalite starovekého mesta Kameiros, datovaný do roku 203 pred Kr., uvádza mená významných osôb tohto mesta (správcov svätýň, kňazov atď), ktorí jeho sochárske dielo venovali bohom.
Pravdepodobne tu ide o umelca, ktorého rímsky spisovateľ Plínius zaradil medzi sochárov zobrazujúcich športovcov, bojovníkov, lovcov a obetovníkov.
Annelles

Poloha

Obec má rozlohu 12,31 km². Najvyšší bod je položený 168 m n. m. a najnižší bod 98 m n. m.

Obyvateľstvo

Počet obyvateľov obce je 140 obyvateľov (2009).
Graf vývoja obyvateľstva:
Zdroje: INSEE
Umelá inteligencia

Čo to je umelá inteligencia

Umelá inteligencia je inteligencia demonštrovaná strojmi, na rozdiel od tej, ktorú prejavuje človek. Je to oblasť štúdia v počítačovej vede, ktorá sa snaží reprodukovať to, čo robí ľudský mozog. To znamená vnímať zmyslami svet, rozumieť a reagovať na reč, učiť sa, plánovať a riešiť problémy. Keďže ide o počítač, ktorý túto reprodukciu vykonáva, je to softvér, ktorý zabezpečuje túto inteligenciu.   
Príkladom umelej inteligencie je hranie vyrovnanej partie s človekom v strategických hrách, ako Go alebo šach. To znamená, že počítač, ktorý vyhral nad Kasparov, je tiež príkladom umelej inteligencie.

Teória umelej inteligencie

Teória umelej inteligencie pokrýva množstvo teórií, ktoré si kladú za cieľ viac či menej napodobňovať schémy ľudského (prípadne vo všeobecnosti biologického) správania sa, vyhodnocovania a analýzy podnetov prostredia, prípadne tvorivej činnosti. Teória umelej inteligencie si stanovuje ciele (čo by sme od inteligentného systému očakávali) a hľadá v rôznych vedných disciplínach dostupné riešenia.
Umelá inteligencia sa delí na:
a) slabú umelú inteligenciu
b) silnú umelú inteligenciu

Problémy umelej inteligencie

Problémy, s ktorými sa dnešný výskum umelej inteligencie musí vyrovnávať sú popri obmedzenom výpočtovom výkone hlavne špecifikácia samotného systému. Hoci čiastkové úlohy ako rozpoznanie reči, odpovedanie, rozpoznanie obrazu a pod. sú zadefinované, odpoveď na otázku, čo presne treba urobiť, aby bol dokonale vyšpecifikovaný humanoid zatiaľ stále ostáva nezodpovedaná v oblasti filozofie.

Umelá inteligencia na Slovensku

Na Slovensku v súčasnosti vzniká slovenské centrum výskumu umelej inteligencie Slovak.AI, ktoré by malo spojiť aktivity všetkých slovenských stakeholderov v oblasti. Jednou z prvých tém, ktorou sa toto centrum bude zaoberať, je príprava stratégie rozvoja umelej inteligencie na Slovensku.
Ekecheiria

Ekecheiria bola jednak starogrécka ženská personifikácia prímeria a jednak prímerie, ktoré platilo v antickom Grécku v čase (mesiaci) trvania Olympijských hier. Pred Olympijskými hrami poslovia z Olympie pozývali na účasť po celom starovekom Grécku, oznamovali presný dátum konania hier a vyhlasovali prímerie (ekecheiria), počas ktorého sa nesmelo v Grécku bojovať, aby sa tým nenarušili hry.
Karol Markovič (ekonóm)

Životopis

Navštevoval ľudovú školu v Banskej Bystrici-Radvani (1903-1908), meštiansku školu (1908-1911), obchodnú akadémiu v Banskej Bystrici (1911-1915). Bankový úradník v Banskej Bystrici, 1938-1944 riaditeľ filiálky SNB v Banskej Bystrici, riaditeľ Oblastného ústavu Št.banky čs. v Bratislave (1945-1953). Účastník ilegálneho protifašistického hnutia, neskôr príprav SNP, podieľal sa na jeho finančnom zabezpečení. Roku 1944 člen Okr. RNV v Banskej Bystrici, počas SNP zástupca povereníka SNR pre financovanie. Zúčastnil sa na záchrane zlatého pokladu ulož. v trezoroch banky. V novembri 1944 zatknutý, do oslobodenia väznený v Banskej Bystrici, Bratislave a v koncentračnom tábore Mauthausen. Po oslobodení sa zúčastnil na príprave nového bank. systému v ČSR. Nespravodlivo obvinený a väznený (1953-1956), neskôr rehabilitovaný. Bol pochovaný v Kremničke.
Povaha

Povaha je bežne: súbor vlastností, najčastejšie u človeka súbor citových a snahových vlastností.
Les Guerreaux

Poloha

Obec má rozlohu 20,01 km². Najvyšší bod je položený 347 m n. m. a najnižší bod 242 m n. m.

Obyvateľstvo

Počet obyvateľov obce je 257 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kani-Kéli

Polohopis

Kani-Kéli má rozlohu 20,59 km².

Obyvateľstvo

Kani-Kéli má 4527 obyvateľov (2009).
Informatická výchova

Informatická výchova je nový vyučovací predmet 1.stupňa základných škôl,v rámci štátneho vzdelávacieho programu ISCED 1.

Na 1.stupni ZŠ sa budujú základy informatikay, preto sa názov predmetu prispôsobil na informatická výchova. Poslaním vyučovania, informatickej výchovy, je viesť žiaka 1.stupňa ZŠ k pochopeniu základných pojmov, postupov a techník používaných pri práci s údajmi a informáciami v počítačových systémoch.

Vychováva k efektívnemu využívaniu prostriedkov IKT s rešpektovaním právnych a etických zásad. Toto poslanie sa dá dosiahnuť spoločným pôsobením predmetu informatická výchova a aplikovaním IKT vo vyučovaní iných predmetov, medzipredmetových projektov, celoškolských programov a pri riadení školy.

Oblasť informatiky zaznamenáva mimoriadny rozvoj, preto v predmete informatická výchova je potrebné dôkladnejšie sa zamerať na štúdium základných pojmov. Dostupné technológie majú poskytnúť vyučovaniu informatickej výchovy široký priestor na motiváciu a praktické projekty.

Ciele predmetu

Cieľom informatickej výchovy na 1. stupni ZŠ je zoznámenie sa s počítačom a možnosťami jeho využitia v každodennom živote.Prostredníctvom  primeraných veku žiakov získať základné zručnosti v používaní počítača. V rámci medzipredmetových vzťahov si žiaci pomocou rôznych aplikácií precvičujú základné učivo z matematika, slovenského a cudzieho jazyka, získavajú vedomosti za podpory edukačných programov z prírodovedy a vlastivedy. Rozvíjajú svoju tvorivosť a estetické cítenia v rôznych grafických editoroch Dôraz sa pri tom kladie nie na zvládnutie ovládania aplikácie, ale na pochopenie možností, ktoré môžeme využiť pri každodenných činnostiach.
Christian Bale

Osobný život

29. januára 2000 si vzal Sibi Blazic, bývalú modelku a vizážistku. Spolu majú dcéru Emmeline, ktorá sa narodila 27. marca 2005 v Sante Monice v Kalifornii. Od roku 1992 býva Bale v Los Angeles.
Má tri staršie sestry: Erin - hudobníčka, Sharon - počítačová odborníčka a Louise - divadelná herečka a režisérka. Rovnako ako jeho zosnulý otec David Bale podporuje ekologické skupiny ako Greenpeace, či WWF.
Le Mesnil-sous-Jumièges

Poloha

Obec má rozlohu 6,84 km². Najvyšší bod je položený 55 m n. m. a najnižší bod 1 m n. m.

Obyvateľstvo

Počet obyvateľov obce je 601 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nivea

Ďalšie produkty

V roku 1930 firma Beiersdorf začala vyrábať produkty, ako sú opaľovacie krémy, holiace krémy, šampóny a tvárové tonery. Po druhej svetovej vojne sa v mnohých krajinách rozšírila a v roku 1980 sa rozšírila do širšieho globálneho trhu. Nivea je známa aj kvôli svojim parfumom.
Scalable Vector Graphics

Potenciálny vplyv

Rozšírenie SVG klientov, obzvlášť natívnou podporou vo webových prehliadačoch, sa pravdepodobne revolučne odrazí na webe. Súčasným trendom sú webové stránky, ktoré sa správajú ako počítačová aplikácia použitím technológie známej ako Ajax. SVG má potenciál do veľkej miery rozšíriť možnosti Ajaxu tým, že poskytuje ideálny mechanizmus na dynamické vykresľovanie elementov stránky.

Mobilné profily

Z dôvodu záujmu z priemyselnej sféry boli predstavené dva mobilné profily SVG 1.1: SVG Tiny (SVGT) a SVG Basic (SVGB). Sú to podmnožiny plného SVG štandardu, ktoré sú cielené pre klientské aplikácie s obmedzenými možnosťami. Konkrétne SVG Tiny bolo definované pre značne obmedzené mobilné zariadenia ako mobilný telefón a SVG Basic bolo definované na použitie v mobilných zariadeniach vyššej úrovne, ako PDAs.
Ani jeden z mobilných profilov neposkytuje úplnú podporu DOM, hoci SVG Basic má nepovinnú podporu skriptovania, ale sú to úplne kompatibilné podmožiny úplného štandardu, preto je aj bez ich použitia možné i na obmedzených mobilných zariadeniach vykresľovať značnú časť SVG grafiky.

Podpora SVG v prehliadačoch a iných aplikáciách

Podpora SVG na webe rastie a v súčasnosti je tento formát dostatočne podporovaný aktuálnymi verziami majoritných prehliadačov. Webové stránky, ktoré používajú SVG obrázky síce často poskytujú aj rastrovú verziu obrázka, ktorá je klientovi posielaná buď automaticky pomocou HTTP content negotiation, alebo po voľbe používateľa, no toto riešenie pomaly prestáva byť nevyhnutným. Generovanie alternatívnych (rastrových) verzií obrázkov môže byť automatizované knižnicami ako ImageMagick, ktorá poskytuje rýchlu, ale neúplnú implementáciu SVG alebo Batik, ktorá implementuje celé SVG, ale je pomalšia.

Podpora pomocou zásuvných modulov

Staršie verzie prehliadačov (najmä Internet Explorera) vyžadovali na prehliadanie SVG obrázkov zásuvný modul. Medzi dnes dostupné na stolnom počítači patria Adobe SVG Viewer a Corel SVG Viewer (už nie je podporovaný).

Mobilná podpora

Na mobilných zariadeniach sú najpopulárnejšie implementácie pre mobilné telefóny od Ikivo a Bitflash, kým pre PDA existujú implementácie Bitflash a Intesis. Macromedia Flash Lite od Macromedie má voliteľnú podporu SVG Tiny od verzie 1.1. Na konferencii SVGOpen 2005 demonštroval Sun mobilnú implementáciu SVG Tiny 1.1 pre platformu CDLC. TinyLine SVG viewer, napísaný v Jave, je tiež cielený pre mobilné zariadenia.
Chirmont

Poloha

Obec má rozlohu 7,85 km². Najvyšší bod je položený 149 m n. m. a najnižší bod 59 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pancé

Poloha

Obec má rozlohu 19,33 km². Najvyšší bod je položený 105 m n. m. a najnižší bod 17 m n. m.

Obyvateľstvo

Počet obyvateľov obce je 1 124 (2009).
Nasledujúci graf zobrazuje vývoj počtu obyvateľov v obci.
Zdroje: INSEE